Pályázat - Jókai-díj 2015

 A Jókai Közművelődési és Múzeum Egyesület (Rév-Komárom, Szlovákia) és a Falvak

Kultúrájáért Alapítvány Jókai Emlékbizottsága (Budapest, Magyarország) pályázatot hirdet:

 **1. Pályázat címe:** Jókai-díj 2015

**2. A pályamunkák beérkezési határideje:** 2014. október 31.

**3. A pályázatról:**

**a)** Az irodalmi pályázat témája: „A kiegyezés és a századforduló kora Jókai

írásaiban”

**b)** Pályázni nyomtatásban meg nem jelent szépirodalmi írással – prózával, vagy tanulmánnyal

lehet, melynek terjedelme nem haladhatja meg a 25 db A4-es oldalt, de legalább 10 oldalas,

12-es betűmérettel és másfeles sortávolság használatával, amelynek közlési jogával a szerző

rendelkezik. Kérjük a felhasznált források pontos jelölését.

**c)** A pályázat jeligés. A pályaműhöz külön, zárt borítékban csatolandó szerzőjének neve,

lakcíme, e-mail címe, telefonelérhetősége, s nyilatkozata arról, hogy a pályamű nyomtatásban

még nem jelent meg. Ezen a borítékon kérjük feltüntetni a pályázó jeligéjét. A külső borítékra

kérjük ráírni: „Jókai-díj, pályázat”

**d)** A pályázatokat egy nyomtatott példányban, minden oldalán jeligével ellátva és digitális

formában (WORD) CD-n kell benyújtani az alábbiakban megadott címre.

**e)** Egy szerző csak egy művel vehet részt a pályázaton. A pályázati kiírásnak nem megfelelő

pályázatok értékelésre nem kerülnek.

**f)** A döntés és értékelés: A legmagasabb értékelést kapott művek közül az alapítók által felkért

nemzetközi bírálóbizottság legkésőbb 2015. január 22-ig hozza meg döntését.

**g)** A Jókai-díj tárgyiasult formája Jókai Mór kezének márványlapon elhelyezett festett

gipszmásolata.

**h)** Az elismerés 2015 februárjában, Jókai Mór születésnapja alkalmából Rév-Komáromban

kerül átadásra.

**i)** A bírálóbizottság véleményét figyelembe véve a díjazott, legszínvonalasabbnak ítélt

írásokból évkönyv kiadására is sor kerülhet. A díjnyertes és minősített oklevelet elért pályázók

írásainak első felhasználási joga az alapítókat illeti, amely a Jókai-díj 2015 antológiában való

megjelentetést tartalmazza.

**j)** A nem díjazott szövegeket az alapítók nem őrzik meg, s nem küldik vissza.

**k)** A Jókai-díjat elnyert pályázó három éven belül nem nyerheti el újból a díjat, írása

megjelenhet az évkönyvben.

 **Levélcím**: Jókaiho všeobecnovzdelávacie a múzejné združenie - Jókai Közművelődési és

Múzeum Egyesület, Valchovnícka 2 (Csapó u. 2), 945 01 Komárno, Szlovákia, illetve Falvak

Kultúrájáért Alapítvány 1134 Budapest, Gidófalvy út 29., Magyarország